'பூவிலோன் புதல்வன் மைந்தன் புதல்வி; முப்புரங்கள் செற்ற சே-வலோன் துணைவன் ஆன செங்கையோன் தங்கை; திக்கின் மா எலாம் தொலைத்து, வெள்ளிமலை எடுத்து, உலகம் மூன்றும் காவலோன் பின்னை; காமவல்லி ஆம் கன்னி' என்றாள். 39 அவ் உரை கேட்ட வீரன், ஐயுறு மனத்தான், 'செய்கை செவ்விதுஅன்று; அறிதல் ஆகும் சிறிதின்' என்று உணர, '"செங்கண் வெவ் உரு அமைந்தோன் தங்கை" என்றது மெய்ம்மை ஆயின் இவ் உரு இயைந்த தன்மை இயம்புதி இயல்பின்' என்றான். 40